Sat (sazviježđe)

Sat () jedno je od 88 modernih sazviježđa. Manje je i nalazi se na južnoj hemisferi.
U 18. vijeku francuski astronom Nicolas-Louis de Lacaille je napravio prvo otkriće. Prvenstveno ga je nazvao Horologium Oscillitorium (), kasnije je taj naziv skraćen. Ovdje nema mnogo sjajnih zvijezda kao ni objekata dubokog neba. Najsjajnija zvijezda α Hor udaljena je 117 sg i ima prividan sjaj od 3,86 mag.Zvijezde u sazviježđu Sat iz  Munich Astronomy Archive, pristupljeno 26.6.2015 

 Zvijezde 
R Horologii (HD 18242) je druga po sjajnosti. Crveni je div spektralne klase M, udaljen oko 100 sg, prividnog sjaja oko 4,7 mag. Ubraja se u promjenljive zvijezde podvrste Mira. β Hor je div spektralne klase A, udaljena oko 300 sg, prividnog sjaja oko 5 mag. Ima osobine hemijskih pekulijarnih zvijezda. δ Hor je također div spektralne klase A, udaljena oko 175 sg, prividnog sjaja oko 4,9 mag. GJ 1016 je crveni patuljak spektralne klase M, udaljen samo oko 12 sg, s prividnim sjajem od 13 mag. Ima 11% Sunčeve mase i samo oko 0,1% Sunčevog sjaja. Jedna je od 20 najbližih zvijezda.

 Vansolarna planeta 
ι Hor je patuljak spektralne klase G, udaljen oko 56 sg, prividnog sjaja oko 5 mag. Ima vansolarnu planetu otkrivenu 1998. s orbitom sličnoj Zemlji. NASA je ovu planetu uvrstila na 69. mjesto na listi kandidata sa vanzemaljskim životom, prije nego je ukinut program pretrage.

 Objekti dubokog neba 
 Superklaster Sat 
220px|desno|mini|Superklaster "Horologium"
Superklaster Horologium (bs. "Sat") je udaljen 0,7-1,2 milijarde sg. Rasprostire se na širini od oko 550 miliona sg, sadrži 5000 grupa galaksija, 300000 patuljastih kao i 30000 divovskih galaksija. Ponekad se naziva i superklaster Horologium-Reticulum.

 Kuglasta zvjezdana jata 
NGC 1261 je kuglasto zvjezdano jato, udaljeno 53000 sg, koje se sastoji od dosta tamnih zvijezda. Otkrio ga je James Dunlop 1826. AM1 je s 398000 sg najdalje kuglasto jato u našoj galaksiji.

 Prečkasta spiralna galaksija 
NGC 1512 je prečkasta spiralna galaksija, udaljena 30 miliona sg, koja se rasprostire na oko 70000 sg.

 Mitologija 
Nisu poznati neki mitovi vezani za ovo sazviježđe.Sazviježđe Sat iz Constellation Guide, pristupljeno 26.6.2015 

 Reference 

 Vanjski linkovi 

Stargazing live 2012 sa BBC 
Constellations  sa Univerzitet u Wisconsin-Madisonu 

Kategorija:Sazviježđa